**แบบสรุปโครงการและกิจกรรม****เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ชื่อหน่วยงาน :** กรมส่งเสริมการปกครองท้องถิ่น องค์การบริหารส่วนจังหวัดร้อยเอ็ด และเทศบาลตำบลท่าม่วง

**2. ประเภทโครงการ/กิจกรรม :** ด้านการส่งเสริมคุณภาพชีวิต พัฒนาสังคม และจิตใจ

**3. ชื่อโครงการ/กิจกรรม**

โครงการธนาคารน้ำใต้ดินต้นแบบเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

**4. หลักการและเหตุผล**

ประเทศไทยต้องประสบปัญหาด้านการบริหารจัดการน้ำ ขาดแคลนน้ำในฤดูแล้ง ฤดูฝนมีน้ำหลากเกิดอุทกภัยในหลายพื้นที่ ส่งผลกระทบต่อการดำรงชีวิตและประกอบอาชีพของประชาชน เพื่อแก้ไขปัญหาดังกล่าว จึงต้องดำเนินการสร้างธนาคารน้ำใต้ดิน ซึ่งจะทำให้มีน้ำอุปโภคและบริโภคตลอดปี โดยน้อมนำพระราชดำรัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “น้ำคือชีวิต” มาเป็นแนวทางการขับเคลื่อน

ลำห้วยกระตึบนั้นเป็นพื้นที่ที่มีความเหมาะสมแก่การเป็นแหล่งกักเก็บน้ำ ซึ่งเทศบาลตำบลท่าม่วง ได้มีนโยบายการบริหารจัดการน้ำตามวัตถุประสงค์ที่ให้เกิดการบริหารจัดการน้ำอย่างยั่งยืน เป็นการเพิ่มผลผลิตทางการเกษตร ก่อให้เกิดรายได้ ประชาชนมีความอยู่ดีกินดีตามนโยบายของรัฐบาล และเพื่อแก้ไขปัญหาภัยแล้งในชุมชน จึงเหมาะสมที่จะจัดเป็นโครงการธนาคารน้ำใต้ดินต้นแบบเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

**5. วัตถุประสงค์/เป้าหมายของโครงการ :**

5.1 เพื่อให้พสกนิกรตำบลท่าม่วงได้น้อมเกล้าเฉลิมพระเกียรติพระบาทสมเด็จพระวชิรเกล้าเจ้าอยู่หัว

5.2 เพื่อแก้ปัญหาภัยแล้ง พสกนิกรสามารถใช้น้ำจากธนาคารน้ำใต้ดินใช้ได้ตลอดเวลา

5.3 เพื่อสร้างงาน สร้างอาชีพให้แก่พสกนิกรเกิดความอยู่ดี กินดี มีความสุข

5.4 เพื่อให้พสกนิกรสามารถใช้คันคูลำห้วยกระตึบในการขนถ่ายผลิตทางการเกษตรกรรม

5.5 เพื่อให้จิตอาสาได้ร่วมโครงการตามพระบรมราโชบายของพระบาทสมเด็จพระวชิรเกล้าเจ้าอยู่หัว

**6. ระยะเวลาดำเนินโครงการ/กิจกรรม**

ภายในปี พ.ศ.2562

**7. การดำเนินการ**

6.1 ขุดลำห้วยกระตึบ ระยะ 1,400 เมตร ขุดลอกดินจากลำห้วยเพื่อปรับปรุงเป็นถนนรอบลำห้วย   
และขุดบ่อในลำห้วยให้มีความลึก ประมาณ 7-8 เมตร เพื่อทำเป็นระบบรีชาร์ตน้ำตลอดลำห้วยกระตึบ   
(ธนาคารน้ำใต้ดิน Groundwater Bank)

6.2 เชิญชวนจิตอาสาในพื้นที่เข้าร่วมปรับแต่งคันดินและปลูกไม้ดอกไม้ประดับเพื่อความสวยงาม

6.3 พิธีเปิดโครงการธนาคารน้ำใต้ดินต้นแบบเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **กิจกรรม** | **ระยะเวลาดำเนินการ 2562** | | | | | | | |
| **พ.ค.** | **มิ.ย.** | **ก.ค.** | **ส.ค.** | **ก.ย.** | **ต.ค** | **พ.ย** | **ธ.ค.** |
| 1. กำหนดแผนการปฏิบัติงาน |  |  |  |  |  |  |  |  |
| 1. ขุดลำห้วยกระตึบ |  |  |  |  |  |  |  |  |
| 1. ทำเป็นระบบรีชาร์ตน้ำ |  |  |  |  |  |  |  |  |
| 1. 2 เชิญชวนจิตอาสาในพื้นที่เข้าร่วมปรับแต่งคันดินและปลูกไม้ดอกไม้ประดับเพื่อความสวยงาม |  |  |  |  |  |  |  |  |
| 1. พิธีเปิดโครงการ |  |  |  |  |  |  |  |  |

**8. งบประมาณ**

900,000 บาท โดย เทศบาลตำบลท่าม่วง ใช้งบประมาณจากเงินเหลือจ่าย จากงบประมาณอุดหนุนเฉพาะกิจปีงบประมาณ 2562 โครงการขุดลอกหนองวอ บ้านดอนหาด หมู่ที่ 6 และหนองตาเหล่า บ้านท่าม่วง   
หมู่ที่ 3 ตำบลท่าม่วง อำเภอเสลภูมิ จังหวัดร้อยเอ็ด

**9. พื้นที่ดำเนินโครงการ/กิจกรรม**

ลำห้วยกระตึบ ตำบลท่าม่วง อำเภอเสลภูมิ จังหวัดร้อยเอ็ด

**10. ประโยชน์ที่คาดว่าจะได้รับ :**

10.1 พสกนิกรเกิดจิตสำนึกในพระมหากษัตริย์

10.2 พสกนิกรเกิดความอยู่ดี กินดี มีความสุข มีแหล่งน้ำเพื่อการเกษตรกรรมประมงปศุสัตว์อย่างเพียงพอ

**11. ชื่อผู้ประสานงานโครงการ :**

นายสำเนียง สิมมาวัน ผู้อำนวยการส่วนส่งเสริมการพัฒนาเศรษฐกิจ สังคม และคุณภาพชีวิต   
 เบอร์โทรศัพท์ 089 280 2115